**Zápisnica**

**zo zasadnutia Rady školy pri Základnej škole Jaroslava Simana vo Valaskej**

konaného dňa 2. mája 2019

Prítomní: podľa prezenčnej listiny (v evidencii u pani riaditeľky)

**Program:**

1. Otvorenie a predstavenie nových členov Rady školy
2. Voľba predsedu Rady školy
3. Rôzne
4. Záver
5. Zasadnutie otvorila pani riaditeľka Mgr. Štefánia Piliarová. Prítomných privítala a predstavila nových i pôvodných členov Rady: Ing. Ján Dundovič – zástupca zriaďovateľa, Richard Datko – zástupca zriaďovateľa, PhDr. Mgr. Zuzana Kúdelková – zástupca zriaďovateľa, Ing. Zuzana Rolincová MSc., Mgr. Roman Hadžega – zástupca rodičov, Mgr. Janeta Nitková – zástupca rodičov, Alexandra Veníková – zástupca rodičov, Tomáš Náther – zástupca rodičov, RNDr. Mariana Rafajová – zástupca pedagogických zamestnancov, Mgr. Alena Blahútová – zástupca pedagogických zamestnancov, Anna Gondová – zástupca nepedagogických zamestnancov.

Zápisnicu z tohto zasadnutia zhotoví podpredseda p. Blahútová a za overovateľa prítomní určili p. Rolincovú.

Pani riaditeľka odovzdala novým členom Štatút Rady školy v písomnej podobe a zároveň v krátkosti oboznámila prítomných s najdôležitejšími bodmi tohto dokumentu. Tiež informovala, že spomínaný dokument je zverejnený na webovej stránke školy rovnako ako aj zápisnice zo zasadnutí Rady školy.

V súvislosti s informáciou o voľbe členov, predsedu a podpredsedu Rady pani riaditeľka upozornila na skutočnosť, ktorou by sa Rada mala zaoberať. Ide o zosúladenie obdobia voľby členov Rady školy za zriaďovateľa s obdobím voľby ostatných členov, keďže v súčasnosti tomu tak nie je. Pán Dundovič navrhol zjednotenie funkčného obdobia členov RŠ a to predĺžením funkčného obdobia ostatných členov o dva roky alebo skrátením funkčného obdobia. Pani riaditeľka navrhla skrátiť funkčné obdobie a voliť členov za rodičov a zamestnancov v septembri 2019. Všetci prítomní s návrhom súhlasili.

1. V druhom bode programu prítomní dostali hlasovacie lístky s menami členov Rady školy. Výsledkom boli 4 hlasy pre pána Dundoviča, 4 hlasy pre pani Kúdelkovú a 1 hlas pre pána Datka. Z dôvodu rovnakého počtu hlasov pani riaditeľka hodením mince zavŕšila hlasovanie a predsedom Rady školy sa stal pán Dundovič.
2. V rôznom sa pani Rolincová zaujímala o schválenie Správy o výchovno-vzdelávacej činnosti za rok 2017/2018. Pani riaditeľka skonštatovala, že škola si splnila svoju povinnosť. Správa bola podpísaná riaditeľkou školy v termíne a zriaďovateľ, starosta obce Ing. Juraj Uhrín správu schválil – podpísal v stanovenom termíne. Ak by sa k správe chcelo vyjadriť obecné zastupiteľstvo je to vecou dohody starostu obce a obecného zastupiteľstva. V tejto chvíli považuje riaditeľka školy správu za schválenú.

V rôznom p. riaditeľka spomenula žiadosť o úpravu rozpočtu na školskú jedáleň, ktorú v písomnej podobe doručila p. starostovi vo februári. Žiadosť o úpravu rozpočtu súvisela s personálnym obsadením v školskej jedálni. Vedúca školskej jedálne p. Gondová doplnila informácie týkajúce sa navýšenia administratívnych prác v rámci zvýšeného počtu obedov pre žiakov v hmotnej núdzi a tiež opísala momentálny technický stav kuchyne, ktorý si vyžaduje pozornosť. P. Dundovič podotkol, že v rámci údržieb škôl a školských zariadení v obci školy v konečnom dôsledku dostávajú viac finančných prostriedkov v porovnaní s číslami, ktoré sú štátom určené školám. P. Dundovič prisľúbil poslanecké stretnutie v školskej jedálni zamerané na reálne posúdenie stavu priestorov školskej jedálne, ktorého výsledkom by mohli byť ďalšie konkrétne kroky v rámci skvalitňovania.

Pán Dundovič predostrel tému na zlepšenie spolupráce obce a školy v súvislosti s prepojením kultúrnych a športových podujatí v obci s prezentáciou školy s cieľom zvýšiť záujem mladších vekových kategórií o obecné podujatia ako napr. „Oslobodenie obce“ alebo „Stolnotenisový turnaj“. Pani zástupkyňa pre 2. stupeň p. Hanková informovala o plánovanom zakomponovaní povinných výstupov žiakov 9. ročníka v rámci obecných podujatí do vzdelávacích štandardov školy a tiež o účasti žiakov na obecných podujatiach v rámci hodín dejepisu.

1. V závere pani riaditeľka poďakovala prítomným za pozornosť.

Valaská, 7. mája 2019

Zapísala: Mgr. Alena Blahútová .............................................................

Overila: Ing. Zuzana Rolincová MSc. .............................................................